
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/410/30.05.2002





AVIZ

asupra proiectului de Lege pentru modificarea şi completarea Legii nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului
În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru modificarea şi completarea Legii nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului,  trimisă cu adresa nr. 180 din 08.04.2002.

La întocmirea prezentului  aviz, Comisia a avut în vedere:

· Avizul nr.5/04.01.2002 al Consiliului Legislativ;

· Avizul nr.55/10.01.2002 al Consiliului Economic şi Social. 

Proiectul de Lege vizează, în principal, restructurarea societăţilor comerciale în scopul sporirii atractivităţii obiectivelor supuse procesului de privatizare-concesionare, precum şi stabilirea unor metode de concesionare în vederea utilizării activelor aflate în stadii avansate de degradare şi care nu prezintă interes pentru societăţile comerciale care le au în patrimoniu.

De asemenea, se are în vedere stabilirea unui nou raport juridic în ceea ce priveşte terenurile pe care societăţile comerciale le au în exploatare, înainte de privatizare, pentru ca în momentul vânzării acţiunilor, cumpărătorul să poată încheia concomitent şi un contract de concesionare.

Sunt prevăzute, totodată, şi măsuri pentru restructurarea societăţilor comerciale piscicole, în scopul măririi interesului la privatizare.
Proiectul de lege face parte din categoria legilor organice. 

Potrivit prevederilor art. 60 din Regulamentul Camerei Deputaţilor, membrii Comisiei au examinat aceast proiect de lege în şedinţa din 29 mai 2002.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, din partea Agenţiei Domeniilor Statului: domnul Cătălin Sandu – director.

            La lucrările Comisiei au fost prezenţi 28 deputaţi, din totalul de 31 de membri ai Comisiei.


Proiectul de lege a fost adoptat de Senat în şedinţa din data de 28 martie 2002.

În urma dezbaterilor, membrii Comisiei au hotărât, în unanimitate (28 de voturi), avizarea favorabilă a proiectului de lege, în forma adoptată de Senat. 

   PREŞEDINTE,

 Dan Radu Ruşanu

                                         SECRETAR,

                               Lucia Cornelia Lepădatu

                                                                   

    Consilier parlamentar

                                                                                        

     Doina Leonte

                                                                                        

     Expert parlamentar

                                                                                        

     Alina Hodivoianu

